LidanRubinov/Halacha-QA huggingface dataset:
שאלה: חבר: כבוד הרב, אספר את הסיפור בקצרה, אני בת 19 וחצי כמעט חזרתי בתשובה מלפני חצי שנה התחלתי ממש לשמור שבת ולהתלבש בצניעות וכיום אני הולכת לשיעורים קבועים של בימי ראשון ורביעי וחמישי בגיל 17 הכרתי בחור מסורתי ( שומר שבת ומצוות ) והוא כביכול גרם לי לחזור בתשובה הוא לקח אותי איתו לשיעורי תורה ויחד איתו התחזקתי וגם הוא התחזק אך כיום אני מרגישה שאני יותר חזקה ממנו בדת הוא צעיר ממני בחצי שנה, אני מאוד מכבדת אותו בתור בנאדם הוא היה אלי בתחילת הקשר מאוד ר וכיבד אותי תמיד הביא אותי למשפחתו למרות שלא היתי דתיה ומשפחתו כיבדה אותי גם כן אך כיום אנחנו רבים כול יום כמעט ואנחנו לא מסתדרים לדעתי, אנחנו רבים על שטויות אני לא יודעת אם זה בגלל הגיל או בגלל המצב שאני דתיה אולי יותר למרות שהוא כן מכבד אותי שאני שומרת נגיעה אבל אני לא יודעת מה לעשות כבר איתו. הוא לא סיים את לימודיו וכול הזמן הוא משמיע לי עד כמה הוא לא שווה וזה ממש קשה לי לשמוע את זה ואז אני רבה איתו שלא ידבר ככה כי המצווה היא להיות בשמחה ולא לרחם על עצמך אני מסבירה לו שעם טיפת רצון הוא יכול להשלים אפילו את לימודיו והוא צעיר עדין הוא בן 19 והחיים עוד לפניו הוא יכול לתקן הכול אבל הוא ממשיך וכול פעם אני רבה איתו גם על דיבורו הוא לא התגייס לצבא קיבל פטור. והוא מיואש כי חושב שלא יוכל לחיות ברמת חיים נורמלית כי כביכול הוא לא השקיע בעבר ועזב בית ספר וכול יום אותו סיפור איתו!! מלפני כמה ימים הבנתי שאני לא יכולה לשמוע את זה כבר ונמאס לי לריב על דברים כאלה וביקשתי ממנו שננתק תקשר ואפילו בשיחה אני לא רוצה לשמוע תשטויות האלה והוא אמר לי ר מה שאת רוצה ואחרי שעה ביקש צאנס נוסף ושוב במוצאי שבת רב איתי על נושא אחר בקיצור כול יום אנחנו רבים על שטויות שאלתי אליך כבוד הרב אם לנתק את הקשר איתו כי כנראה אנו באמת לא מתאימים או להתעקש עליו כי פעם הוא היה אחרת. אציין כי כיום אנו לא ביחד אך מדברים לעיתים קרובות מאוד
תשובה: ראשית, יישר כח על ההתחזקות והחזרה בתשובה, הלוואי ולכולנו הייתה אנרגיה רבה בעבודת ה  שלנו כפי שיש לך. לגבי הקשר הזוגי - המבחן העקרוני הוא האם אתם מתאימים ונעים לכם יחדיו. אין מקום לשימור קשר שגורם לצד אחד צער וריחוק. בנוסף, ייתכן וקשיים רבים שאתם חווים בהקשר האישי נובע מגילכם הצעיר ומהקשר שאיננו בהכרח חותר לעבר מטרה קונקרטית. לגבי הקשר באופן כללי - מדבריך נראה שחברך חווה קשיים ומצוקות הגורמות לו לבוא לידי ייאוש. התמודדות עם מצב כזה לפחות בשלב הראשוני איננה באמצעות ויכוח והטחת המציאות בפני המצטער. לאמור, התגובה הראשונית לאדם שמצטער על כך שלא סיים בגרות צריכה להיות הכלה והבנה של המצב הקיים. הטחת האמת בפניו ונסיון לעודדו להשלים מבחנים עלולה רק להעמיק את ייאושו מעצמו ולדיכאון עמוק יותר. בשלב הראשון צריך קודם כל לגרום לו להאמין בעצמו. גם אדם שלא סיים בגרות ולא הולך להיות עשיר גדול, הוא אדם בעל ערך ואישיות עמוקה. צריך להעמיק את האמונה שלו בכשרון שלו ובטוב שבחיים. רק לאחר שנבסס את האמונה הפשוטה הזאת ניתן לצאת למאבקי החיים, להשלים בגרויות וכדו. לסיכום, במישור האישי, הזוגי והרומנטי אין מקום לקשר בוסרי המביא לצער לאחד מבני הזוג. יחד עם זאת, כידידה את יכולה לתת לו משען ולהאמין בו כדי שגם הוא יוכל להאמין בעצמו. אביאל
שאלה: כשרות בפלטת שבת: אם יש לי על הפלטה מאכל פרווה חלבי לא מכוסה ולידו, גם על הפלטה, יש מאכל בשרי לא מכוסה ואת הפלטה מכסה כיסוי אחד גדול (ככה שהמאכל הפרווה חלבי והבשרי מתחת לכיסוי יחד) מה דין המאכלים? האם יש בכלל בעיה? תומר.
תשובה: לשואל: כפי הנראה ומתוך הנחה שאין אדים לכלים הנמצאים על הפלטה, לכן אין מה שיאסור את המאכלים ולכתחילה ראוי שלא לכסות היחד אלא להרחיקם זה מזה לכסות כל אחד בפני עצמו ויש להשתדל שלא יהיו טפטופים מעורבים של בשר עם חלב. הרב אריה שטרן ראש מכון הלכה ברורה
שאלה: פרשת שבוע מאיזה יום עד איזה יום: באלו ימים בשבוע לומדים את פרשת השבוע שהיתה, ובאלו ימים לומדים את פרשת השבוע שתהיה?
תשובה: בס ד יש מצוה לקרוא כל יום עליה שנים מקרא (את הטקסט פעמיים) ואחד תרגום (אונקלוס או פרשן אחר) מפרשת השבוע שתהיה- ביום ראשון עליית ראשון ביום שני שני וכן הלאה- כך שתסיים את הפרשה לפני שבת בה קוראים את אותה הפרשה. הרב אביע ד סנדרס
שאלה: משחקי ספורט בשבת: שבוע טוב,חודש טוב. אנחנו סניף של תנועת נוער שמקיימים בכל שבת בצהריים פעילות בסניף. רבים המקרים בהם קורה מצב שהמדריכים משחקים עם החניכים שלהם משחק ספורט -כדורגל כדורסל במהלך הפעולה-כחלק ממנה,או לאחר הפעולה - בזמן הפנוי. א. האם אין בעיה הלכתית במשחקי ספורט מהסוג הזה בשבת? ב. האם זה מותר וכדאי גם מבחינה חינוכית? ג. שאלה לא קשורה. בסניף יוצא עלון שבועי שמחולק לחניכים בשבת בצהריים. בעלון יש בדיחות,קומיקס וכו,ובנוסף דבר תורה והלכה. מה התנאים שצריכים להעיות להלכה ו או לדבר תורה על מנת שיוצרכו להיזרק לגניזה?
תשובה: ראשית, אני חושב שטוב מאוד שדברים שקורים בסניף באים לכדי דיון והתייעצות, ולא נותנים להם לקרות בגלל שהם כבר קורים. על כך יישר כוח! במענה לשאלות: א. יש לברר האם זה מתאים לקיים את המשחקים הללו בשבת. המענה לשאלה זו נובע מהאלטרנטיבה. אם החניכים לא ישחקו בכדור, מה הם יעשו? האם הם יעשו משהו חיובי יותר, או שישבו וירכלו וידברו לשון הרע. אם זה התחליף למשחק - עדיף המשחק. כמובן, אין לשחק על דשא, שכן בוודאי יתלשו דשא בריצתם. כמו כן, מי שמקפיד על טלטול בשבת גם במקום שיש בו עירוב, חייב לוודא שהוא משחק במקום מגודר מכל צדדיו, כך שלא יבוא לטלטל 4 אמות או להעביר את הכדור מרשות לרשות. ב. מבחינה חינוכית, מאוד חשוב שהמדריכים יתקשרו לחניכים שלהם. לכן, אם הדרך לעשות זאת היא על ידי השתתפות במשחק - עליהם להשתתף במשחק. ג. עליכם להקפיד לא לכתוב שם ה  בכל כינוייו (שם הוי"ה, אלוקים וכד ). וכן להשתדל לא לכתוב פסוק שלם כמו שהוא מופיע בתורה. אם לא מופיעים שני אלה - מותר לשים את הדפים במחזור ולא בגניזה. אריאל (המשיב אינו רב)
שאלה: מתמטיקה: ניתן לקבל באתר זה ברכה בעבור מישהי להצלחה בבחינה או שאסור?
תשובה: הכל מותר אני מאחל לך ולה שתצליחו במבחן במתמטיקה ובכל מעשה ידיכן. רק אעיר שמסורת העוברת מדור לדור טוענת שברכה זו פועלת רק אם לומדים לפני זה למבחן :) חגי
שאלה: איך לקרוא לעצמי: כשנולדתי הורי קראו לי "שני יעל" אבל כל המשפחה קוראת לי "שני". במהלך חיי עברתי לפנימייה ושם החלטתי שאני רוצה שיקראו לי "שני יעל " עכשיו אני עומדת לעזוב ולצאת אל העולם ואני לא יודעת איך להציג את עצמי. מה לעשות? :)
תשובה: אם נוח לך להציג את עצמך בשתי שמותיך - מה טוב. אם לא נוח לך - את יכולה לבחור אחד השמות, אבל כדאי להקפיד שלפחות אחד מקרוביך (אבא, אמא, אחות) יקראו לך בשם המלא, ובמי-שברך בבית הכנסת וכדומה יקראו בשם המלא כדי שהוא לא ישתכח.
שאלה: ילדים באירוסין: אז ככה. בעזרת ה אני עתיד להתחתן עם בחירת ליבי בעוד כחצי שנה. ואנו מנסים לתכנן את מסיבת האירוסין. כידוע מטלה זו מוטלת לרוב על משפחת הכלה. וגם כאן הם מזמינים אותנו לבית של דודה של הכלה למסיבת אירוסים. אך הם החליטו שלא להזמין ילדים לאירוע. ולי בלי עין הרע יש 13 אחיינים. לכלה ישנם 2 אחיינים. משפחת הכלה טוענת שאירוע עם 15 ילדים זה לא מתאים והם יהפכו את הבית וישתוללו. על המשפחה שלי זה לא מקובל והם לא מסכימים לבוא ללא הילדים. הם טוענים כי הילדים הם חלק בלתי נפרד מהמשפחה שלי. אני כבר לא יודע מה אני רוצה. מצד אחד אני אוהב ורוצה את האחיינים אך מצד שני אני מסכים שזה יוריד מרמת האירוע. מה לעשות?!?!
תשובה: ב"ה אם משפחת הכלה עושים את האירוסין אתם אורחים בארוע ואורח לא קובע איך לארח, אם יעשו אירוסיו גם עם אחיינים כנראה יצטרכו לשכור מקום לאירוע כזה, אני לא חושב שניתן לדרוש מהם לקיים אירוע יותר גדול, גם במקרה הפוך, אם עורכים שבת חתן בבית החתן והוא לא יכול להזמין את כל האחים הנשואים עם ילדיהם לשבת, וכי אפשר לדרוש ממנו לערוך את השבת באולם ולשכור חדרי לינה? כמובן שכל הדברים האלה ניתן לפתור על ידי שיחה משותפת ומכבדת. דני ארגמן
שאלה: סושי: הרב. אני מכין עבודה עיונית על סושי ובה אני מכליל את הברכה שלו ולמה ואיך. אשמח מאוד אם תתן לי כאן כמה מהיסודות של הסושי או לחלופין דברים שיעזרו לי להתכוונן על העבודה.
תשובה: לשואל: ככל הידוע לנו מכיוון שאין במאכל הזה מין דגן הרי שברכתו שהכל. הרב אריה שטרן ראש מכון הלכה ברורה
שאלה: יזכור: בתפילת "יזכור" בבית הכנסת בדר"כ התפילה על היחיד קודמת ליזכור הכללי (חללי צה"ל, נרצחי השואה) מכיון שחלק מהציבור יוצא מבית הכנסת בתחילת ה"יזכור" ואינו חוזר ליזכור הכללי, נראה שיש זילות בזיכרון הכללי. האם אפשר להחליף את הסדר ולומר קודם את היזכור הכללי ואחריו את היזכור הפרטי ומי שירצה לצאת יצא רק בשעת היזכור הפרטי? או שלא ניתן לשנות מנהג כזה שהורגלנו אליו מאז ומתמיד על תשובתך יצחק
תשובה: לא משנים את סדר התפילה. טוב יעשו אם משהו יצא לרגע ויקרא לכולם קודם ה"יזכור" הכללי. כך נוהגים במספר בתי כנסת בהם התפללתי.
שאלה: לא חשוב: יש בעיה בלבשל דג עם מרק עוף בשרי?
תשובה: אסור לעשות כן (שו"ע יו"ד קט"ז, ב ).
שאלה: הבדל:. רציתי לדעת אם יש הבדל בין סידור אשכנז לסידור עדות המזרח. אני אשכנזיה וקנו לי מתנה סידור עדות המזרח.האם זה ר או לא?
תשובה: יש הבדלים בין הסידורים, בנוסחאות התפילות ובשאר מנהגים ודינים הכתובים בסידור. אדם צריך לנהוג כפי מנהג אבותיו, ולהתפלל לפי הנוסח שלהם (אלא אם כן מדובר באשה נשואה, שיכולה להחליף לנוסח של בעלה). עצתי, לבדוק בחנות אם עוד אפשר להחליף את הסידור לסידור בנוסח שלך, ואם לא אפשר לתת אותו במתנה לחברה ספרדיה שתעשה שימוש בסידור, או שתשמרי את הסידור אצלך, למקרה ויתארחו אצלך בני עדות המזרח שיוכלו להתפלל ולברך ממנו.
שאלה: איך זה שרבנים גדולים טועים?: למדתי קצת על הסוגיה של "אתחלתא דגאולה" קשה לי העניין הזה. איך יכול להיות שרבנים גאונים ועצומים כמו החזון איש, החפץ חיים, השפת אמת, הרב שך, הרב קנייבסקי והרב שטיימן- כולם טועים? איך נידע באיזה צד לבחור בסוגיות כאלו? ואם בחרנו בצד אחד, הצד השני פשוט טועה? איך אדם שכל כולו תורה טועה בסוגייה כזאת חשובה? ובנוגע לרב עובדיה. איך יתכן שגדול הדור טעה בהסכם אוסלו? איך הוא טעה כשיצא נגד הבית היהודי ונגד הרב אמנון יצחק? הרי אין גדול ממנו בדורנו לכולי עלמא.
תשובה: אינני יודע האם ובמה טעו הגדולים שהזכרת. אני עסוק כל ימי במציאת מומי עצמי, ולא במומי גדולי ישראל. מבחינת היחס לציונות כל אלה שהזכרת גרו במדינת ישראל והורו כך לתלמידיהם, או גרו בחו"ל לפני קום המדינה אך ציפו לקיבוץ הנידחים. יש לנו מגמה שונה באמונת עתנו ביחס לציונות מהם, אך בצד העקרוני- כל אלה היו ציוניים בפועל לא פחות מאחרים. ב"ה שיש באומה צדדים שונים בקודש, כל עוד כולם כפופים לשו"ע וליסודות האמונה שלנו, יש להם מקום במכלול ההתהוות של שיבת ציון בדגשים שונים. גם גדולים לפעמים אינם רואים את עומק הנהגת ד  בדור, וידועים דברי הגמ  בגיטין על ריב"ז  משיב חכמים אחור. אך אין בזה המעטת ערכם אלא חיזוק היחס החיובי כלפי הגדולים החרדים לצד אי ההסכמה, ודרבון הרצון להדבק בהם ולהשתלם מהפנים שיש בהם ובנו חסרים. אתה לא במדריגה להגיד שהגר"ע יוסף טועה. אתה יכול לשאול עליו בלבד. ביחס לאוסלו זו פסיקתו ההלכתית על פינוי שטחים תמורת במציאות הדבר לא הביא (וגם לו היה מביא אנו סבורים שיש בדבר איסור דאוריתא לפנות ישוב). אינני יודע אם טעה ביחס לבית היהודי בביקורתו העקרונית, צריך לעיין בביקורת מגדולי ישראל ולהבחין במה נוכל להשתלם בביקורתם. כמובן הביטויים שהשתמש בהם אינם ביטויים שאנו משתמשים בהם. ביחס לאמנון יצחק אינני מבין במה טעה הגר"ע יוסף. והעיקר- מורא מרבותינו מכל הזרמים הנאמנים לשו"ע, שבהם גילוי שכינה ונשיכתם נשיכת שרף.
שאלה: חללתי שבת - איך אני יכולה לתקן?: לפני כמה חודשים, בשבת בערב, נכנסתי לחדר אמבטיה של ההורים שלי כי אמא שלי ביקשה ממני להביא לה משם משהו, וכשיצאתי בטעות כיביתי את האור, ומיד אחרי זה הדלקתי כי פחדתי שאמא שלי תצטער שיש לה שם חושך וכשהיא תרצה להתלבש שם עוד מעט היא תגלה שיש חושך. לא פחדתי שהיא תכעס עליי כי אנחנו בקשר מאוד טוב, אבל לא רציתי לצער אותה. מאז אני כל הזמן נזכרת במקרה הזה ומאוד רוצה לששתף מישהו ולשאול: איך אני יכולה לתקן את העבירה הגדולה שעשיתי??
תשובה: חברה יקרה, כמה אני מכירה את התחושה, את החרטה. לו רק היינו יכולות להחזיר את הזמן אחורה. אבל הזמן ממשיך קדימה, ואת מה שעשינו אי אפשר לשנות. נצטרך לחיות כל החיים עם המעשים שלנו, גם אם היום אנחנו מצטערות עליהם. אבל עדיין יש לנו בחירה, בחירה איך לחיות עם זה. קודם כל אני רוצה להעריך אותך על זה שכואבת לך הנפילה. זה ממש לא ברור מאליו, הרבה אנשים נופלים ומתעלמים מזה, או מגינים על עצמם, אבל את מספיק כנה וחזקה בשביל להודות שהיית לא ר, ובשביל לרצות לתקן. כל הכבוד לך! הרצון הזה, הוא כבר חצי הדרך לתיקון. ח אומרים ש במקום שבעלי תשובה עומדים אין צדיקים גמורים עומדים. יש לך הזדמנות לקחת את הנפילה שלך ולהשתמש בה כמקפצה. מקפצה שתזכיר לך את החשיבות של שבת בשבילך, ואת החשיבות בשמירה על ההלכה. יכול להיות שבזכות הנפילה הזאת, ובזכות הזיכרון המר ממנה, תצילי את עצמך עוד הרבה פעמים מליפול. אל תתעסקי בלהאשים את עצמך, ולכעוס על עצמך, אין בזה טעם. תתמקדי בתיקון. אני מציעה לך לקחת על עצמך מצווה או הלכה שעד עכשיו לא הקפדת בה מספיק, ולהחליט שמהיום את מקפידה יותר. זה יהיה תיקון לנפילה שלך. בסופו של דבר, תזכרי שמדובר בנפילה קטנה, בתוך כל הטוב שאת עושה בעולם היא ממש לא נחשבת. אמנם זה עצוב, וטוב שאת מתחרטת עליה, אבל תזכרי גם את כל הטוב שבך. את כל הדברים שאת עושה והקב"ה אוהב. בהצלחה, יעל yaelkagam gmail.com
שאלה: בישול ישראל במסעדה שעובדים בה גויים: האם צריך להימנע מלאכול במסעדה שבה יש גוי ש"מקפיץ" את האוכל? הוא מקפיץ את האוכל שהוא כבר חצי מבושל (שבושל ע"י יהודי) והאש הודלקה ע"י יהודי למסעדה יש הכשר של " בד"ץ בית יוסף - בישול ישראל כדין "
תשובה: באופן כללי, מסעדה שיש לה תעודת כשרות של הרבנות המוסמכת היא כשרה. לצערנו הרב יש משגיחי כשרות שלא עושים את עבודתם נאמנה, ולכן צריך לוודא שאכן המטבח מתנהל על פי סטנדרטים הלכתיים נכונים. אם המשגיח מבשל את האוכל חצי בישול (כך שהוא ראוי לאכילה בשעת הדחק), אין שום בעיה שגוי יקפיץ אותו אחר כך עד גמר בישולו, כיוון שמצד ההלכה הוא מוגדר כמבושל, ואין איסור לבישול נוכרי אחרי שישראל בישל את המאכל כבר. אם האש גם הודלקה על ידי יהודי, אז לפי האשכנזים מותר לאכול את המאכל אפילו אם הוא לא היה מבושל כלל לפני שהגוי התחיל את הבישול. לפי הספרדים זה לא מספיק, אך כיוון שכאמור המוצרים היו כבר מבושלים - מותר לאכול. אריאל (המשיב אינו רב)
שאלה: שאלות דחוף!!!: הרב שרלו, סלח לי שאני שואל כל-כך הרבה שאלות בנושאים שונים: 1) יש לי תואר אקדמי במדעי הרוח. אני מעוניין להצטרף לתכנית הארבע שנתית להסבת אקדמאיים לרפואה. אני לא כהן. האם יש איסור ללמוד רפואה ולעסוק בתחום? 2) עד היכן מותר לגלח את הפאות? עד אמצע החלק המוגבה, או עד סוף (כלפי מטה כמובן) של החלק המוגבה באוזן? 3) האם אדם עובד, שלומד תורה - אם כי לא כל היום - צריך לומר תפילת ר נחוניא בן הקנא? האם יש שיעור לכמות הלימוד שנהוג לומר לפניו התפילה? האם גם בשבת אומרים תפילה זו? מקרב לב!
תשובה: אתה לא צריך לבקש סליחה על שום דבר. א. למה שיהיה איסור לעסוק ברפואה? להפך   זהו תפקיד גדול בעולם. ב. יש על גילוח דעות שונות. אני נוהג עד החלק המוגבה של עצם הלסת. ג. אומרים את תפילת רבי נחוניא בן הקנה על כל היקף של תלמוד תורה. גם בשבת.
שאלה: ייסורים: קראתי על רבי שקיבל על עצמו ייסורים ועל רבנים שגם קיבלו על עצמם ייסורים. מותר לי לתת לעצמי ייסורים (כמו לתת לעצמי אגרוף בזרוע) כדי לכפר על העבירות של עם ישראל? ואם כן לא אז למה?
תשובה: מדובר באנשים גדולים שהמציאות הנפשית שלהם שייכת למעגל הרחב של העולם וממילא ייסוריהם הפרטים משמשים לתועלת המציאות. אנשים בינוניים כמונו שאינם שייכים למעגלים הללו, נדרשים קודם לבנות את עולמם האישי בצורה בריאה, ולא לענות את עצמם. יש אפילו צד שאדם מענה עצמו עובר על  לא תשחית. חגי
שאלה: בשר ספירת העומר: האם יש איסור על אכילת בשר בשבוע האחרון לספירת העומר?
תשובה: בס ד מותר לאכול בשר בספירת העומר כלי טוב הרב אביע ד סנדרס
שאלה: גוי שהולך לקברי צדיקים: האם מותר הלכתית, לגוי, נניח מוסלמי ללכת להתפלל על קברי צדיקים(יהודיים)?
תשובה: בס ד כן. הרב אביע ד סנדרס
שאלה: שם לתינוקת: ילדתי ביום רביעי האחרון כ א אייר בת. רצינו לדעת מה השם הכי טוב מבין: 1. מאיה מיה, 2. מעיין מעין,3. נטע, 4. רוני, 5. הלל. עלי לציין שרב כבר אמר לנו לא לקרוא בשלושת העדיפויות הראשונות ולא פרט. הדבר מצער אותנו אבל אנחנו מבינים שטובת הילדה קודם. מראש
תשובה: בס ד ישנם רבים שנותנים שמות על פי קבלה. מקובלנה מרבותי שרואי שההורים יתנו לילדיהם את השם אותו הם אוהבים. כמובן שיש להשתמש בהגיון ולא לתת שם של אדם רשע. על כן או אני רואה עדיפות בענין וכל אדם בוחר מה שלבו חפץ. שוב, ישנם הרבה שלא יסכימו עמי על הנושא- במידה ותרצו פרספקטיבה המבוססת על תורת הסוד אני ממליץ להתייעץ עם הרב שמואל אליהו. ומזל טוב הרב אביע ד סנדרס
שאלה: כשרות אגוזי מקדמיה: קיבלתי מתנה מקניה(המדינה)חבילה של אגוזי מקדמיה אורגניים ברכיבים כתוב שמכיל: אגוזי מקדמיה אורגניים ומלח. החברה המייצרת היא NUTFIELDS. מוצר נוסף זה אגוזי מקדמיה קלויים ועם מלח, החברה המייצרת OUT OF AFRICA. אשמח לדעת האם אפשר לאכול מוצרים אלו ללא חשש
תשובה: אין צורך בכשרות.
שאלה: כפירה: הרב ישנו אדם בשם ירון ידען שכיום הוא כופר גדול ויש לו ארגון שמחזיר אנשים בשאלה, האם אדם כזה יכול לעשות תשובה? מה יהיה עונשו?
תשובה: ראשית כל אינני מכיר ולא שמעתי על האדם שכתבת עליו, ולכן כל מה שאני כותב הוא על פי התיאור בשאלה, כי מדובר אכן בכופר המחטיא את הרבים. זו סוגיא מורכבת, והמילה האחרונה היא שכולם יכולים לחזור בתשובה. אני מעתיק לך מהרמב"ם בהלכות תשובה: (פרק ג, הלכה ו ) "ואלו הן שאין להן חלק לעולם הבא אלא נכרתים ואובדין ונידונין על גודל רשעם וחטאתם לעולם ולעולמי עולמים: המינים והאפיקורוסין והכופרים בתורה והכופרים בתחיית המתים ובביאת הגואל המורדים ומחטיאי הרבים והפורשין מדרכי צבור והעושה עבירות ביד רמה בפרהסיא כיהויקים והמוסרים ומטילי אימה על הצבור שלא לשם שמים ושופכי דמים ובעלי לשון הרע והמושך ערלתו". אך בסוף הפרק שם (הלכה י"ד) כתב הרמב"ם: "במה דברים אמורים שכל אחד מאלו אין לו חלק לעוה  ב? כשמת בלא תשובה. אבל אם שב מרשעו ומת והוא בעל תשובה הרי זה מבני העולם הבא, שאין לך דבר שעומד בפני התשובה. אפילו כפר בעיקר כל ימיו ובאחרונה שב יש לו חלק לעולם הבא שנאמר (ישעיה נז-יט)    לרחוק ולקרוב אמר ה  ורפאתיו. כל הרשעים והמומרים וכיוצא בהן שחזרו בתשובה בין בגלוי בין במטמוניות מקבלין אותן שנאמר (ירמיה ג-יד)   שובו בנים שובבים. אע  פ שעדין שובב הוא שהרי בסתר שב ולא בגלוי מקבלין אותו בתשובה". ואף שכתב הרמב"ם (פ"ד ה"א) שהמחטיא את הרבים והמטה את חבירו מדרך טובה לרעה מעכבין בידו בידו מלעשות תשובה - לא חוסמים אותו מלעשות תשובה, אלא רק מעכבים, ואם יזכה ויתאמץ - יצליח להתגבר על העיכובים. והובאו בגמרא סיפורים מבהילים על חוטאים גדולים שהצליחו לחזור בתשובה ולקבל חלק חשוב בעולם הבא, לדוגמא (עבודה זרה יז.): "אמרו עליו על רבי אלעזר בן דורדיא שלא הניח זונה אחת בעולם שלא בא עליה. פעם אחת שמע שיש זונה אחת בכרכי הים והיתה נוטלת כיס דינרין בשכרה. נטל כיס דינרין והלך ועבר עליה שבעה נהרות. בשעת הרגל דבר הפיחה. אמרה: "כשם שהפיחה זו אינה חוזרת למקומה כך אלעזר בן דורדיא אין מקבלין אותו בתשובה!" הלך וישב בין שני הרים וגבעות. אמר: "הרים וגבעות בקשו עלי רחמים!" אמרו לו: "עד שאנו מבקשים עליך, נבקש על עצמנו שנאמר  ישעיה נד-י  כי ההרים ימושו והגבעות תמוטינה". אמר: "שמים וארץ בקשו עלי רחמים!" אמרו: "עד שאנו מבקשים עליך נבקש על עצמנו שנאמר  ישעיה נא-ו  כי שמים כעשן נמלחו והארץ כבגד תבלה" אמר: "חמה ולבנה בקשו עלי רחמים!" אמרו לו: "עד שאנו מבקשים עליך נבקש על עצמנו שנאמר  ישעיה כד-כג  וחפרה הלבנה ובושה החמה" אמר: "כוכבים ומזלות בקשו עלי רחמים!" אמרו לו: "עד שאנו מבקשים עליך נבקש על עצמנו שנאמר  ישעיה לד-ד  ונמקו כל צבא השמים". אמר: "אין הדבר תלוי אלא בי! " הניח ראשו בין ברכיו וגעה בבכיה עד שיצתה נשמתו. יצתה בת קול ואמרה: "רבי אלעזר בן דורדיא מזומן לחיי העולם הבא!" בכה רבי ואמר: "יש קונה עולמו בכמה שנים, ויש קונה עולמו בשעה אחת!" ואמר רבי: "לא דיין לבעלי תשובה שמקבלין אותן אלא שקורין אותן רבי!".
שאלה: הדתיים פחות מוסריים?: הרב אני בן 13וחצי ועד לפני פחות משנה הייתי במוסדות חילוניים ולא הייתי אדם דתי וכיום אני לומד בישיבה תיכונית ורציתי לדעת מדוע לדתיים הציוניים ולחרדים אין דרך ארץ והם לא יודעים להתנהג ואיך זה שדווקא לחילוניים יש יותר כבוד אחד כלפי השני?
תשובה: צריך מאוד להזהר שלא לערוך הכללות. יתכן שיש דתיים שמידותיהם אינם שלימות, אך ודאי שזה לא נכון על כל הציבור כהכללה (בדיוק כמו שזה לא נכון לומר כך על הציבור החילוני). באופן כללי אדם דתי מצווה להיות מוסרי, ויעידו על כך ריבוי ספרי המוסר הדתיים. התורה מצווה על האדם להיות קדוש, לאהוב את רעהו כמוהו, שלא לשנוא, שלא לנקום ולא לנטור ועוד. אנו יודעים שתלמידי רבי עקיבא מתו מפני שלא נהגו כבוד זה בזה. אדם שאינו נוהג בכבוד לזולתו ואינו בעל דרך ארץ - לוקה התנהגותו הדתית בחסר, והוא מחסיר קיום של מצוות חשובות בתורה. ראוי לאדם לתקן את עצמו, ולא לעסוק בשפיטת זולתו.
שאלה: בית: 1. כבוד הרב למה אני נשואה פעמיים לקמצנים, גאוותים. אנוכיים 2. למה בגעלי מחכה להוראות ומתנבג כמו רובוט - ושאני אומרת לו תדגיל ראש הוא טוען שהוא רואו שתזרקי אותי או שתסבליי אבל לא משתנה 3. הוא טוען בפני חבריו שאיין לו טענות אבל הוא מתפלא שאני מתלוננת אני לא יודעת מזה טיולים פעם בחצי שנה אולי בקושי מסעדה לילדים מה התיקון שלי למה אני סובלת בעל כזה מה עושים הילדים שלי אפילו רואים אייך הוא מחפש אותי ותמיד מאיים כאילו אני ילדה שלו,את רוצה לראות אייך אני הולך? הוא ממש דון גואן קונה בשמים רק לעצמו שתייה חריפה שום דבר לא יקר כשמדובר בעצמו אבל אני והילדים סוג ד לסתפר לבד לא לוקח את הבן שלי הולך לאמא שלו היא גרה מולי ולא חוזר מהר פשוט מתנקם בי אני ממש חסרת אונים ודואגת מפחדת גם להתגרש פעם שנייה יש משהו לא תקין בשם שלי איין לי עבודה קבועה לא נישואים מצליחים ברוך השם שיש לי את הילדים והמשפחה שלי. אבא שלי (הייתי בת 9 נפטר מדום לב) אבא זהב בדיוק ההיפך אני רק בוכה כל השמונה שנים כל חודש וכל שבוע ממש איין אור למה?הילדים שלי מסכנים תעזור לי אני שומרת טהרה, מדליקה נרות שני וחמישי ר"ח גם עושה קידוש, הבדלה אז למה? הקב"ה ללא אוהב אותי שכח אותי למה איין לי בעל נורמלי ועבודה טובה הוא מרוויח גם כמפיק אירועים וגם בעבודה
תשובה: הטוב ביותר שתפנו ליועץ נישואין בהקדם, כדי להחזיר את ה בבית. בהצלחה!
שאלה: מחלה בשבת: במצב בו אדם חולה בשבת קודש ואיננו יכול להכניס לפיו כלום (שמא יקיאנו), האם פטור הוא מסעודות שבת? אם כן, האם פטור מקידוש?
תשובה: לך תהיה בריא בעזרת ה  1. בתיאור שלך אדם כזה אנוס ואינו יכול לאכול. באופן מעשי מי שמקיא חייב לשתות, ולשתות הרבה ולכן הוא יכול ל סעוד  סעודות שבת ע"י שתית חצי כוס מיץ ענבים במקום כל סעודה. אם הוא גם אוכל משהו - שיאכל כזית לחם (חצי פרוסה) 2-3 פעמים ביממה, בד"כ אין אדם מקיא מכך. אם זה מצבו בליל שבת ברוב המקרים זה חולף במשך השבת ואז הוא יכול לאכול זאת ביום. 2. מקידוש הוא בודאי לא פטור כי ניתן לשמוע קידוש מאחר ואין שום חובה לשתות או לטעום מיין הקידוש לשאלות נוספות תתקשר 098987548 בברכת רפואה שלמה דוד לוי (גם רפואית מי שמקי
שאלה: זוגיות: לכבוד הרב, לאחרונה היו יותר מידי ויכוחים בבית עם אשתי. אחד מהנושאים הוא: לאשתי יש 3 אחיות, 2 מהן לא דתיות. ומידי פעם האחיות מתארגנות ליציאה משותפת ללא בעלים במסעדה. מעין גיבוש. אחותה הדתייה - בעלה חי בחו"ל בגלל העסקים שלו, ולשתי האחיות הלא דתיות, זה נוהג מקובל לצאת ולטוס לבד ללא בעל. אני חונכתי כך שאני יוצא רק עם אשתי אבל גם כשאני יוצא במסגרת משפחתית אני מצרף את אשתי. היות ויש לנו 3 ילדים קטנים, יציאה בערב עם אשתי מחייבת מטפלת. לאחרונה אשתי לא עשתה מספיק בנידון כדי להיות אתי ביחד. אבל,כשמדובר באחיות שלה עם אמא שלה, היא קופצת מיד אל העגלה ואני שומר על הילדים.אני הסברתי לאשתי שזו הזנחה של הבעל לטובת משפחתה,וזה ממש לא מקובל.זה קרה כבר 3 פעמים. ובפעם השלישית הייתי באמצע ניקיון החדרים,התלבשה והלכה למסעדה עם האחיות והאמא ואני כרגיל בבית. וגם בגללה, פספסתי את תפילת ערבית וגם את שיעור הלכות.כמובן האחיות שלה מגנות עליה ואומרים עליי שאני פרימיטיבי. הודעתי לה בפירוש בפעם הבאה אני אצא לבית הכנסת או לאיזה שיעור כך שאין מי שישמור על הילדים והיא לא תצא. לצערי הרב, מאיפה יש נוהג כזה? ובפרט שאין לו שום מטרה אלא דיבורי סרק והמון פטפוטים במסעדה ללא תועלת. הצעתי לה שנביא מטפלת וגם אני אצטרף אבל הן אומרות רק נשים. חמותי הרגילה אותן כל מיני הרגלים משונים כגון פטפוטים בטלפון,יציאה למסעדות לפעמים לבד. והיא דתייה. מילא אם לא היתה דתייה. סליחה על אורך השאלה. מה דעת ההלכה? ב מראש.
תשובה: ב"ה, אתה מעלה כמה וכמה שאלות, אבל נראה לי שצריך להתמקד במערכת היחסים בינך לאישתך, לבדוק למה היא לא רוצה להשקיע זמן להיות ביחד איתך, מה יגרום לה לרצות להיות אתך ולהשקיע, כדאי לפתוח את הנושא איתה, לשאול בצורה פתוחה מה מפריע לה ומה יעזור לה להרגיש יותר טוב. כמובן, צריל להיות פתוח לשמוע בקורת לא נעימה, להיות מוכן לקבל שינויים. דני ארגמן
שאלה: חקיקה אישית: רציתי לשאול, כיצד אלו שהביעו התנגדות לחקיקה חוק בכדי לאפשר את התמודדותו של הרב אריאל, אינם משמיעים את קולם כנגד חקיקת חוקים אשר נתפרו בדיוק למידותיו של הרב סתיו?
תשובה: השאלה אינה מופנית לכתובת הנכונה. ראה ובאופן מפורש יותר הדברים יהיו כתובים בגיליון פרשת שבוע שאני כותב בו בפרשת נשא. אני מתנגד לכל חקיקה פרסונלית, גם אם היא מקדמת מועמדים שאני סובר שהם המתאימים ביותר. אני משתדל להיות אדם אמיתי, ולא לטעון טענות מניפולטיביות.
שאלה: לימוד תורה: הרב, במשך תקופה של כחצי שנה למדתי במדרשה בירושלים ואין מילים בכלל לתאר את ההתעלות הרוחנית וההתקדמות שהלימוד הזה תרם לי, וברוך השם זכיתי להתחתן גם תוך כדי אותה תקופה ולכן נאלצתי לעזוב ועכשיו קשה לי מאוד ללא המשכיות של לימוד התורה והתהליך שהתחלתי, אציין שמצאתי שיעורי תורה דומים בעיר בה אנו גרים אבל זה לא אותו דבר, ונשאלת השאלה מה כדאי לעשות במסגרת המגבלות של זוג נשוי בכל הנוגע ללימוד תורה שלי. איילת
תשובה: בס ד אשרייך שנתפסת על דברי תורה. לימוד התורה של נשים חשוב בעיני כלימוד התורה של גברים. מה לעשות שהחיים לא מאפשרים לנו הרבה פעמים לשקוע בתורה במידה אותה אנו רוצים- הלימוד המרוכז בתקופת הרווקות הנו לימוד ללא מחויבות- לימוד שתמיד נתגעגע אליו. העיקרון של קביעת עיתים הוא חשוב ביותר, לארגון מתן יש בתי מדרש לנשים הפזורים ברחבי הארץ (המרכזיים ברעננה ובירושלים) אליהם אפשר להצטרף במסגרות שונות לא רק לשיעורים אלא גם למסגרת של חברותא ולימוד עצמי. לימוד התורה בתור נשואה הונ עמל ומאמץ רב, דווקא היכולת לקבוע עיתים וזמן בכל יום בוקר וערב ללמוד הנו משמעותי ביותר ואולי הוא לבו של הלימוד- בשכבך ובקומך, קביעת זמן ללמוד כל יום במשך היום והלילה. אמנם אין זה רב כמות, אך אכן רב איכות. זה הלב של שילוב התורה בחיים, אמנם אין זה מנותק אך כאן טמונה העוצמה הגדולה ביותר. במידה ואת חשה שאת זקוקה לעוד זמן מרוכז- יש במגדל עוז מסגרת המאפשרת לימוד לנשים נשואות ומגורים במקום. תוכלי לפנות למדרשה לברר יוצר את הענין. ושוב,אשרייך שאת חשה רגשות מעין אלו. הרב אביע ד סנדרס